95. ΑΠΟΦΑΣΗ ΥΦΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. Δ2/3763 της 24 Φεβρ./19 Μαρτ 1986  (ΦΕΚ Β΄ 120) Διαδικασία για την εξέταση υποψηφίων για διορισμό εκπαιδευτικών στην Ελληνική γλώσσα και Ιστορία. Έχοντας υπόψη:α)τις διατάξεις των άρθρ. 12 παρ. 3, 13 παρ. 3 και 14 παρ. 10 του Νόμ. 1566/1985 (ΦΕΚ 167 Α΄). β)Την Η/10183/12.12.85 (Φ.802 Β΄) κοινή απόφαση του Πρωθυπουργού και Υπουργού Εθν. Παιδείας και Θρησκευμάτων «Ανάθεση αρμοδιοτήτων στον Υφυπουργό», αποφασίζουμε: Καθορίζουμε ως εξής τη διαδικασία και τις λεπτομέρειες εξέτασης των υποψηφίων για διορισμό σε θέσεις εκπαιδευτικών της πρωτοβάθμιας εκπαίδευσης, για τη διαπίστωση της πλήρους γνώσης και άνετης χρήσης της ελληνικής γλώσσας και γνώσης της ελληνικής ιστορίας, εφόσον έχουν ισότιμο πτυχίο ομοταγούς ιδρύματος της αλλοδαπής και στερούνται απολυτηρίου ελληνικού εξατάξιου γυμνασίου ή λυκείου : 1.Η εξέταση διενεργείται ύστερα από αίτηση των ενδιαφερομένων και ενώπιον επιτροπής που συγκροτείται με απόφαση του Υπουργού Εθνικής Παιδείας και Θρησκευμάτων και αποτελείται από τρεις συμβούλους ή μόνιμους ή με θητεία παρέδρους του παιδαγωγικού Ινστιτούτου ή σχολικούς συμβούλους της δευτεροβάθμιας εκπαίδευσης, ειδικότητας φιλολόγου, για όλες τις περιπτώσεις. 2.Με την ίδια απόφαση ορίζεται ο πρόεδρος της επιτροπής από τα μέλη της, αναπληρωματικά μέλη, καθώς και ο γραμματέας της επιτροπής με τον αναπληρωτή του, από διοικητικούς υπαλλήλους της διεύθυνσης προσωπικού δευτεροβάθμιας εκπαίδευσης της Κεντρικής Υπηρεσίας του Υπουργείου Εθνικής Παιδείας και Θρησκευμάτων. 3.Οι εξετάσεις διενεργούνται εντός των μηνών Μαρτίου και Σεπτεμβρίου κάθε έτους ή σε συχνότερα χρονικά διαστήματα, ύστερα από απόφαση της ίδιας επιτροπής και συνίσταται σε γραπτή εξέταση σε θέματα που καθορίζει η ίδια επιτροπή και σε προφορική συνέντευξη των υποψηφίων. 4.Ο χρόνος και ο τόπος διεξαγωγής των εξετάσεων ορίζονται με απόφαση της Επιτροπής. 5.Η επίδοση των υποψηφίων στη γραπτή και προφορική εξέταση βαθμολογείται και από τα τρία μέλη της επιτροπής με βαθμολογική κλίμακα 1 μέχρι 20. Επιτυχόντες θεωρούνται όσοι παίρνουν βαθμό τουλάχιστον 30 σε κάθε μία εξέταση γραπτή ή προφορική. Όσοι αποτυγχάνουν μπορούν να επανέλθουν για εξέταση στην επόμενη ή επόμενες εξεταστικές περιόδους. 6.Για το αποτέλεσμα κάθε εξέταση συντάσσεται σχετικό πρακτικό, το οποίο παραδίδεται στη διεύθυνση προσωπικού δευτεροβάθμιας εκπαίδευσης. 7.Με βάση τα αποτελέσματα των εξετάσεων εκδίδεται απόφαση του Γενικού Γραμματέα του Υπουργείου Εθνικής Παιδείας και Θρησκευμάτων, με τη οποία βεβαιώνεται για κάθε επιτυχόντα η πλήρης γνώση και η άνετη χρήση της ελληνικής γλώσσας, καθώς και η γνώση της ελληνικής ιστορίας. (Αντί για τη σελ. 162,01(δ) Σελ. 162,01(ε) Τεύχος 1225-Σελ.65 Εκπαιδευτικοί Λειτουργοί εν γένει 32.Β.β.95 